CELEX: C2007/020/25
Language: sl
Date: 2007-01-27 00:00:00
Title: Zadeva T-346/06: Tožba, vložena 6. decembra 2006 — IMS proti Komisiji

27.1.2007   
            
            
               SL
            
            
               Uradni list Evropske unije
            
            
               C 20/18
            
         Tožba, vložena 6. decembra 2006 — IMS proti Komisiji
   (Zadeva T-346/06)
   (2007/C 20/26)
   Jezik postopka: italijanščina
   Stranki
   
      Tožeča stranka: IMS Industria Masetto Schio srl (Schio, Italija) (zastopnika: F. Colonna in T. E. Romolotti, odvetnika)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razveljavitev mnenja Komisije K(2006)3914 z dne 6.12.2006 in priznanje pravice do povrnitve posledično nastale škode;
            
         
               —
            
            
               povrnitev stroškov in nagrad v skladu s členom 77 in naslednjimi členi Poslovnika.
            
         Tožbeni razlogi in bistvene trditve
   Ta tožba je vložena zoper mnenje Komisije K(2006)3914 z dne 6.12.2006 o ukrepu prepovedi, ki se nanaša na nekatere mehanske stiskalnice znamke IMS, ki so ga sprejeli francoski organi.
   Pri tem je treba opozoriti, da je Komisija, potem ko je Francoska republika sprejela ukrepe v zvezi z mehanskimi stiskalnicami, ki jih proizvaja tožeča stranka IMS, v skladu s členom 7(2) Direktive 98/37/ES opravila preizkus teh ukrepov in po preiskavi izrazila mnenje, da so bili ukrepi, ki so jih sprejeli francoski organi, utemeljeni.
   V utemeljitev svojih predlogov tožeča stranka zatrjuje:
   
               —
            
            
               da Komisija ni upoštevala sodbe francoskega Conseil d'État z dne 6. novembra 2002. Glede tega navaja, da je francoski Conseil d'État s sodbo št. 238453 z dne 6. novembra ugotovil nepravilnost v postopku v katerem je bil sprejet francoski medministrski odlok z dne 27. junija 2001, in ga razglasil za ničnega. Komisija je zato izrazila svoje mnenje v zvezi z aktom, ki bi bil po pravu države članice, ki ga je izdala, neveljaven. Iz tega sledi, da je nelegitimno tudi samo mnenje, ker potrjuje akt, ki so ga pristojni organi že razveljavili in nima več učinka v pravnem redu.
            
         
               —
            
            
               da je bilo dejansko stanje napačno ugotovljeno. Tožeča stranka meni, da Komisija ni pravilno ugotovila dejanskega stanja, ker so bile značilnosti strojev, ki jih proizvaja družba IMS, napačno ocenjene z vidika tehnične skladnosti z veljavnimi standardi.
            
         
               —
            
            
               kar zadeva povrnitev škode, družba IMS trdi, da je zaradi navedenih razlogov utrpela in še vedno trpi neupravičeno nepogodbeno škodo, ki ji je povzročila Komisija, ker naj ne bi pravilno upoštevala neveljavnosti francoske odločbe in naj bi napačno ocenila proizvode družbe IMS.